Twee gewaagde eise wat ons aan God stel - www.bybelkennis.co.za
by Coen Slabber · Published 18/06/2016 · Updated 18/06/2016
Christian character is not created in the moment of adversity. Christian character is revealed in the moment of adversity. —Daniel Akin
In Eksodus 33:12 – 23 nader Moses vir God met twee van die gewaagste eise: Maak my u wil bekend en Laat ek tog net u magtige verskyning sien. Om sy mense doeltreffend te lei, moes Moses die wil van God ken. Hy wil weet wat die doel agter God se planne was. Daarom wou hy voortdurend met sy Maker kommunikeer. Dit was noodsaaklik vir sy leierskap as ‘n man van God.
Enige mens wat God se roeping wil ken, moet soos Moses bid. Ons moet bid dat ons Hom intiem sal ken. Dit wat ons doen, sal net suksesvol wees as God daarby betrokke is. Moses wou ook God se heerlikheid, sy verskyning, sien. Genadiglik het God nie sy volle heerlikheid aan Moses gewys nie. Vir My kan jy nie sien nie, want geen mens kan My sien en bly lewe nie (33:20). God plaas Moses in ‘n rotsskeur en maak hom met sy hande toe totdat Hy verby is. Moses sal God net van agter sien. Moses kry so ‘n verbygaande blik op God van agter.
Eendag sal ons sien wat Moses graag wou gesien het: die heerlikheid van God. Ons sal Jesus van aangesig sien en met vreugde gevul wees. In die hart van elke mens is daar ‘n verlange dat hierdie belofte vervul moet word. Ons weet daar is meer vir ons om te sien.